Karl Marx miyos ing kulawargi Yahudi modhèren, progresif ing Trier, (sapunika ing Jerman). Bapanipun Herschel, turun-tumurun rabbi, ugi satunggiling pangacara; sedhèrèk Herschel, Samuel punika satunggiling rabbi ketua ing Trier. Amargi "kans" maju kanggé tiyang Yahudi radi angèl ing awal abad kaping 19 ing Prusia, kaliyan ugi boten patiya ta'at, mila Herschel nggantos namanipun dados Heinrich kaliyan mlebet agami resmi Prusia, Lutheranisme. Kulawargi Marx liberal sanget.